**Vážení uchádzači,
poskytujeme odpoveď na žiadosť záujemcu k podmienkam účasti :**

„Vo vzťahu k časti A.2 bod 3.2 súťažných podkladov:
Otázka 1.
1. Verejný obstarávateľ vyžaduje, aby boli v životopise štatutárneho audítora vymenované projekty so súhrnnou hodnotou min. 150.000 EUR bez DPH a zároveň, aby bola pri takýchto projektoch uvedená doba trvania praxe na projekte.

Je potrebné, aby doba trvania praxe na v životopise vymenovaných projektoch bola dokopy minimálne 10 rokov? Alebo stačí v životopise vymenovať projekty so súhrnnou hodnotou min. 150.000 EUR bez DPH a uviesť ďalšie informácie o celkovom trvaní praxe štatutárneho audítora s vedením audítorského tímu min. 10 rokov (bez konkrétnej referencie na konkrétne projekty trvajúce min. 10 rokov)?“

Odpoveď k otázke 1.:

Verejný obstarávateľ k uvedenému v súťažných podkladoch jednoznačne požaduje cit.:

*„ 1. člen – štatutárny audítor:*

*- minimálne 10 ročná prax s vedením audítorského tímu, požaduje sa uviesť v životopise prax s vedením audítorského tímu na projekte/projektoch s súhrnnou hodnotou minimálne 150.000 Eur bez DPH,*

*- požaduje sa platné osvedčenie o spôsobilosti na výkon štatutárneho auditu (ďalej len „certifikát“). Splnenie podmienky uchádzač preukáže osvedčením o spôsobilosti štatutárneho audítora na výkon štatutárneho auditu (certifikát) v zmysle § 3 zákona o štatutárnom audite a profesijným životopisom štatutárneho audítora s uvedením plnenia požiadaviek na prax, (uvedie subjekt/obchodné meno spoločnosti u ktorej preukazuje prax, jej sídlo, predmet zákazky (zmluvy), hodnota a doba trvania praxe na projekte).*

**Z uvedeného je jednoznačné, že verejný obstarávateľ nepožaduje referencie, ani uvedenie všetkých projektov počas požadovanej praxe, ale požaduje v životopise štatutárneho audítora preukázať prax štatutárneho audítora s vedením auditorského tímu v trvaní minimálne 10 rokov a primerane k predpokladanej hodnote zákazky požaduje preukázať v životopise prax na projektoch v sumárnej hodnote 150.000,- EUR bez DPH.“**

**Vzhľadom na uvedené teda stačí v životopise uviesť projekty so súhrnnou hodnotou min. 150.000 EUR bez DPH a uviesť ďalšie informácie o požadovanom trvaní praxe štatutárneho audítora s vedením audítorského tímu min. 10 rokov, t.z., že je na uchádzačovi, či v rámci min. 10 ročnej praxi s vedením audítorského tímu uvedie v životopise aj konkrétne odkazy na všetky projekty alebo nie. V zmysle minimálnej požadovanej úrovne štandardov postačuje uviesť projekty s súhrnnou hodnotou minimálne 150.000 Eur bez DPH, aj keď ich môže mať kľúčová osoba v rámci min. 10 ročnej praxi s vedením audítorského tímu viac. Nie je nutné uvádzať všetky projekty kľúčovej osoby.**

Otázka 2.:
2. Verejný obstarávateľ vyžaduje, aby boli v životopise certifikovaného audítora informačných systémov vymenované projekty so súhrnnou hodnotou min. 50.000 EUR bez DPH a zároveň, aby bola pri takýchto projektoch uvedená doba trvania praxe na projekte.

Je potrebné, aby doba trvania praxe na v životopise vymenovaných projektoch bola dokopy minimálne 5 rokov? Alebo stačí v životopise vymenovať projekty so súhrnnou hodnotou min. 50.000 EUR bez DPH a uviesť ďalšie informácie o celkovom trvaní praxe s výkonom IT podpory štatutárneho auditu min. 5 rokov (bez konkrétnej referencie na konkrétne projekty trvajúce min. 5 rokov)?

Odpoveď k 2.:

Verejný obstarávateľ k uvedenému v súťažných podkladoch jednoznačne požaduje cit.:

*„2. člen – certifikovaný audítor informačných systémov (CISA – „Certified Information system Auditor“),*

*- požaduje sa certifikát vydávaný Asociáciou ISACA, alebo s ekvivalentným medzinárodne uznávaným certifikátom,*

*- minimálne 5 ročná prax s výkonom IT podpory štatutárneho auditu, požaduje sa uviesť v životopise prax ako audítor informačných systémov na projekte/toch v súhrnnej hodnote minimálne 50.000,- EUR bez DPH.*

*Splnenie podmienky uchádzač preukáže profesijným životopisom s uvedením plnenia stanovených požiadaviek VšZP (uvedie subjekt/ obchodné meno u ktorého sa preukazuje prax, jeho sídlo, predmet zákazky (zmluvy), hodnota a doba trvania praxe na projekte),*

**Z uvedeného je zrejmé, že verejný obstarávateľ požaduje v životopise preukázať minimálne 5 ročnú prax certifikovaného audítora informačných systémov a v životopise preukázať prax certifikovaného audítora informačných systémov na projektoch v požadovanej súhrnnej hodnote primeranej k predpokladanej hodnote zákazky.**

**Obdobne ako sme odpovedali aj na otázku č. 1, nie je nutné uvádzať všetky projekty kľúčovej osoby. V prípade, že napr. kľúčová osoba pracovala na jednom projekte v súhrnnej hodnote minimálne 50.000,- EUR bez DPH, bude postačovať, aby uviedla len tento jeden projekt a ďalšie informácie o požadovanom minimálnom trvaní praxe s výkonom IT podpory štatutárneho auditu.**

Otázka 3.:

3. Čo sa rozumie pod hodnotou projektu v prípade certifikovaného audítora informačných systémov? Ak projektom je audit účtovnej závierky, v rámci ktorého bola poskytovaná IT podpora štatutárneho auditu, je hodnotou projektu hodnota auditu účtovnej závierky? V praxi je často nemožné vyjadriť, akú časť hodnoty auditu predstavuje jeho IT časť.

Odpoveď k 3.:

Verejný obstarávateľ k uvedenému v súťažných podkladoch jednoznačne požaduje cit.:

„*- minimálne 5 ročná prax s výkonom IT podpory štatutárneho auditu, požaduje sa uviesť v životopise prax ako audítor informačných systémov na projekte/toch v súhrnnej hodnote minimálne 50.000,- EUR bez DPH.“*

**Verejný obstarávateľ nediskriminačne a jednoznačne definoval svoju požiadavku ako: prax audítora informačných systémov na projekte/toch v požadovanej súhrnnej hodnote, primeranej predpokladanej hodnote zákazky. Z požiadavky je teda zrejmé, že verejný obstarávateľ druh projektov nezadefinoval. V ilustračnom prípade, ktorý uvádzate, podľa nami stanovených podmienok minimálnej úrovne štandardov by bol projektom audit účtovnej závierky a preukazovanou hodnotou - hodnota auditu účtovnej závierky.**

**V Bratislave dňa 23.8.2021**

**S pozdravom**

 **riaditeľ odboru verejného obstarávania**